চুণীলাল বসু
চুণীলাল বসু, রায়বাহাদুর, সি.আই.ই (১৩ মার্চ ১৮৬১ – ৩ আগস্ট ১৯৩০) ছিলেন প্রখ্যাত চিকিৎসক-গবেষক ও রসায়নবিদ এবং এক বাঙালি দূরদর্শী ব্যক্তিত্ব। চিকিৎসাশাস্ত্র অধ্যয়ন করে তিনিই ভারতীয়দের মধ্যে প্রথম রসায়নের অধ্যাপক পদ পান এবং তৎকালীন বাংলা সরকারের প্রধান রসায়ন-পরীক্ষক নিযুক্ত হন। করবী ফুলের রাসায়নিক ক্রিয়া ও বিষক্রিয়া বিশ্লেষণ ছিল তার উল্লেখযোগ্য গবেষণা। কাশীর ধর্ম মহামণ্ডল তাকে রসায়নাচার্য উপাধিতে ভূষিত করে।